Protokoll nummer 11, 2021

Styremøte i NBfU region Nord mandag 25. oktober

Sted: Zoom-møte

Tilstede: Katrin Hasselberg, Lena Gimse, Synne Sandtrøen, Andrea Bruun Eivik, Kevin Valberg, Mariam Tartusy.

Frafall: Tanita Thomassen

Møtestart: 17:00

Sak 62.21: Ekstraordinært årsmøte, orientering

Det informeres om at Mariam ble enstemmig valgt som nytt styremedlem på det ekstraordinære årsmøtet.
Vedtak: Tatt til orientering

Sak 63.21: Julebord/sikkerhetskurs, oppdatering

Komiteen informerer om at det er 20 påmeldte på julebordet/sikkerhetskurset. Det er foreløpig tre fellesledsagere, det vurderes om vi skal ha en ekstra fellesledsager. En av fellesledsagerne skal også ha opplæring i førstehjelp. Widerøe skal ha sin del av kurset på fredag. Førstehjelpsdelen avholdes på lørdag.

Vedtak: Styret er orientert og komiteen fortsetter arbeidet.

Sak 64.21: Interessepolitisk zoom kveld, resultat
Det ble foreslått fra ett av våre medlemmer at NBfU reigion nord kan ha ett arrangement i forbindelse med midnightsun maraton i Tromsø. Forslaget ble godt tatt imot og flere medlemmer fra andre regioner har også vist interesse for å delta på arrangementet.

På møtet ble det avtalt at Mariam og Synne fra styret skal jobbe videre med dette sammen med en utenfor styret. Komiteen har planlagt møte 27. Oktober.
Katrin tipser komiteen at det kan være lurt å høre med maraton arrangøren om de kunne gitt oss noen rabatter eller i det minste at ledsagere løper gratis.

Det ble også snakket om tilrettelagt transport for synshemmede foreldre med å få barn til barnehage, skole og fritidsaktiviteter.
Det ble avtalt at Synne og Katrin skulle skrive hvert sitt leserinnlegg. Synne skal skrive på litt generell basis, mens Katrin skal skrive ett mer personlig innlegg. Ingen av leserinnleggene er skrevet enda.

Det kom lite folk på interessepolitisk zoomkveld, vi tror en av grunnene til lite oppmøte var navnet på arrangementet.

Vedtak: Komitéen for maratonhelgen søker midler og planlegger aktivitetshelgen videre.
Synne og Katrin skriver leserinnlegg om transport som gjelder synshemmede foreldre.

Sak 65.21: Ølsmaking kurs
Komiteen informerer om at de enda ikke har hatt møte. Vi snakket på tidligere styremøte om å flytte arrangementet til etter nyåret. Synne mener det er kort tid til etter nyttår noe som gir dårlig tid til å søke midler og planlegging. Alle er enige om at kurset ikke lar seg gjennomføre slik det er planlagt, men det foreslås å kombinere ølsmakingskurset med sommerturen som er planlagt for 20+ medlemmene.

Vedtak: Eget ølsmakingkurs frafaller, men blir i stede kombinert med sommerturen for 20+ medlemmer.

Sak 66.21: Juleverksted i Bodø

Katrin og Lena skal ha juleverksted i Bodø. Siden det er ett lite arrangement er det ikke så mye som trenger å planlegges i forkant. Katrin har fått tillatelse fra blindeforbundet i Bodø til å bruke deres lokaler under juleverkstedet. Det diskuteres om vi også skal ha juleverksted i Tromsø som lokalt arrangement, gjerne som ett samarbeid med Troms fylkeslag.

Vedtak: Katrin og Lena arrangerer juleverkstedet i Bode 12. Desember. Mariam kontakter Troms fylkeslag for å høre om de er interessert i ett samarbeid om ett juleverksted i Tromsø.

Sak 67.21: IKT opplæring for styret
Synne foreslår for styret at det bør gis felles opplæring innenfor enkel IKT bruk, slik at alle for eksempel kan lage google-skjema. Synne har allerede vært i kontakt med en som kan holde ett slikt digitalt kurs på kveldstid.
Det nevnes at vi også kan bruke kontoret til å lage google-skjema. Mariam forslår at det bør være valgfritt å delta siden det ikke er alle som liker å gjøre den type styrearbeid.

Vedtak: Synne spør kursholder om dato for IKT-kurs.

Sak 68.21: Årsmøte 2022

Dato for årsmøtet er første helgen i april og avholdes på Evenes.
Lena skal sjekke hvem som sitter i komiteen slik at de får søkt om midler.

Vedtak: Lena skal sjekke hvem som sitter i komiteen så jobber komiteen videre med planleggingen mot årsmøtet.

Sak 68.21: Neste styremøte

Onsdag 24. November kl18:00lk.

Synne Sandtrøen
Referent